**Előterjesztés munkaanyaga**

**a Képviselő-testület**

2015. április 14-i ülésére

5. Együttműködés Bugyi Önkormányzatával infrastruktúra

*Délegyházát Bugyi községgel összekötő (01279/2 hrsz.-ú) út Bu*gyi Nagyközség Önkormányzatának tulajdonában van, azonban ez az út Délegyháza lakosainak is igen fontos közlekedési útvonala. Fenti út Bugyi felöli részét Virabel Kft. mart aszfalttal felújította, de a Délegyháza felöli 865 m rész továbbra is rossz állapotban van. Bugyi Nagyközség Önkormányzata a mi (Délegyháza Község Önkormányzata) kezdeményezésünkre elhatározta, hogy a megmaradt, rossz állapotban lévő útszakaszt is mart aszfalttal látja el, melyet Délegyháza Község Önkormányzata örömmel fogad és a költségek 50%-át átvállalja (maximum 7 millió Ft).

Kérjük Tisztelt Képviselő- testület hozzájárulását ahhoz, hogy fenti útszakasz felújításával járó költségeket Délegyháza Község Önkormányzata 50%-ban vállalja.

***Határozati javaslat:***

*Délegyháza Község Önkormányzat Képviselő-testülete köszönetét fejezi ki, hogy Bugyi Nagyközség Önkormányzata a Délegyházát Bugyi községgel összekötő (01279/2 hrsz.-ú) utat szilárd, mart aszfaltos burkolattal látja el. Az építés költségeit Bugyi község és Délegyháza Önkormányzatai 50-50 % arányban vállalják.*

*Délegyháza Község Önkormányzata tudomásul veszi, hogy Bugyi Nagyközség Önkormányzata az út építésével a Virabel Kft.-t bízza meg 2.300.- Ft/m2 + ÁFA áron.*

*A felújítással kapcsolatban felmerülő, Délegyházát terhelő költség maximum 7 millió Ft lesz.*

*Délegyháza Község Önkormányzatának Képviselő- testülete felhatalmazza Polgármesterét a fentiek okán szükséges megállapodások aláírására és Polgármesteri Hivatalát, hogy a költségvetésben a forráshoz szükséges módosításokat átvezesse.*

*Határidő: azonnal*

*Felelős: Polgármester*

Melléklet:

* árajánlat

- Bugyi Nagyközség Önkormányzatának 66/2015.(IV.09.) Kt. határozata

Összeállította:

Tisza Gabriella

településüzemeltetési előadó

Előterjesztéssé nyilvánítva: 2015. április 13.